اليوم درسنا يحجي شلون راح انبرمج المايكروتك للبث للمستخدمين ان كان مربود على سكتر او اومني او اومني تك او ميتال بالرغم من انه الكثير منكم يعرف طريقة البرمجة لكن الكثير من اخوانه يعاني من سوء توصيل الاشارة الى الزبون و تساوؤلات كثيرة صارت حول هالموضوع و الاجوبة متناثرة صارت فأرتئيت ان اسوي بموضوع واحد مع تفصيل ممل بالصور و شرح كل نقطة من النقاط فأرجو من قارءي الموضوع الإنتباه للصور و طرح التساؤلات و المناقشة حتى تعم الفائدة للجميع و تجربتي هذي اني مسويهة على اومني و النتائج مرضية كانت و طبعا هالطريقة استوحيتهة من طريقة اخونه زيد الظائي ببرمجة البوينت تو بوينت فأوجه شكري اله ملاحظة مهمة كلش لازم يكون المايكروتك مالتك محدث الى اخر اصدار دائما اي مايكروتك الكان و مو بس المايكروتك حتى مجموعة شركة يوبي كويتي هم نفس الشي حتى تحصل على افضل نتائج العمل لحد يكول اخاف من التحديث لأن التحديث هو تطوير سوفت المنتج و اصلاح الاخطاء في الاصدار السابق نكول يا الله و نبدي بالموضوع من الصفر و اخليكم وية الصور و شرحهة 1- ندوس على الـ InterFaces حتى نسمي لانات الدخول و الخروج 2- نضغط دبل كلك على eth0 و نسمي Wan اللي هو لان الدخول كام مبين بالصورة و ندوس اوك 3- نضغط دبل كلك على eth1 و نسمي Lan واللي هو افضل انفعله و نزل كيبل حتى نكدر انفوت للمايكروتك عن طريق وايرين اللي هو الاول الداخلة اله الخدمة و الثاني للاحتياط مقلا بالغلط سوينه الـ WAN بالغلط ديسيبل احسن ما نصعد ليفوك و نزل الراوتر و ارسته عندك انته كيبل احتياط و اذا اتحب مو ضروري تسوي بس للاحتياط 4- اكيد ندوس اوك حتى نفعل الاسماء بهالصورة راح انفعل البرج اللي هو وظيفته عبور خدمة الانترنت عن طريق البورتات و هو مسؤول عن استلام الطلبات من IP المشترك و ارسالها الى السيرفر و استلام الرد من السيرفر للطلبات و ارجاعها الى كل اي بي صاحب طلب شغلة مثل الـ Switch 1- ندوس على Bredge 2- من تطلع النافذه ندوس على علامة+ 3- تطلع نافذة جديدة بس ندوس اوك و هنا فعلنه الـ، Bridge نجي هسة نفعل الـ Port لكل لان حتى نكدر من خلاله نعبر الخدمة 1- ندوس على Port 2- ندوس على علامة الـ + و نختار مرة الـ Wan وندوس اوك و نرجع ندوس على + و نختار الـ Lan و ندوس اوك و نرجع ندوس على علامة الـ + و نختار الـ wlan و هم ندوس اوك طبعا ننتبه لملاحظة كلش مهمة عدنا مثلا الاومني تك بي خمس لانات ماكو داعي نفعل الخمس بورتات مالته اذا احنه مدنستخدمهم و انما انفعل فقط ماراح نستخدمة عندك تستخدم بورتين نفعلهم عندك راوتر بورد بي كارتين بث نفعلهم عمي عندك فيرجوال وايرليس مسوي هم لازم انفعلهم نجي هسة نعون الراوتر مالتنه واللي هواية ديعانون من سالفة دخول السكتر او الوامني او الاومني تك او الميتال او السليف مالته و هنا راح انطيكم فد حل بسيط كما موضح بالصورة 1- ندوس على Address 2- من النافذة الراح تطلع ندوس على علامة + 3- خلي الاي بي اللي يعجبك باول خانه و تكون على 24 حتى يكون الـ SubnetMask مالتك هو 255.255.255.0 4- اني دائما افضل يكون العنوان للـ Bredgeو ما اختار لا Wan ولا Lan ولا wlan و تكون العملية أأمن اذا خليناه للـ Bridge 5- ندوس ابلاي و اوتوماتيكيا ثاني خانة هي راح تطلع بيهة الارقام 6- ندوس اوك هنا نجي هسة للبث و انتبه زين وياية و خليك على الخط و اتبع شوية هنا راح يطول الشرح فوسع صدرك اخوية القارئ 1- ندوس دبل كلك على كارت الواتيرليس 2- راح تطلع صفحة الاعدادات نختار AP Bridge للبث 3- نختار الجنل حسب منطقتك اخوية العزيز و لتروح على الجنلات العالية مال يونايتد ستيت خل افضل العمل على جنلات 5320 فما دون 4- تكتب اسم شكبكت اللي تريده 5- مطفر رقم غلسوا 6- هذا اسم الراديو تريد اتبقي نفسه تريد تكتب اي شي بي بكيفك اخوية العزيز مو ضروري التغيير 7- افضل هالمود عن مود a اشوف بي الاشارة احلى تاكون 8- هاي اني مسويهة 14 لأن اعرف الاومني مالتي شكد الدي بي مالته فاما اتخليهة على قيمة الاومني او السكتر او تبقيهة صفر يعني ديفولت هي تقره اوتوماتيك 9- الـ Default Forword نشيل الصح منه ضروري حتى نمنع اي برنامج سكان اي بي او نت كات من العمل و ماشاء الله اكثر اصحاب المنظومات هاملين هالنقطة 10- ندوس ابلاي و نكلب على الصورة التالية نروح على الـ Data Rate و نسوي مثل ما بالصورة 1- ادوس على الـ Data Rate 2- نختار Configured 3- الـ rate selectiopn تختار منه اختيار Legasy 4- نأشر على هالارقام هاي حتى نحصر سرعة نقل الاشارة بالهواء من 18 ميكا الى 36 ميكا راح اتفرق عدنا كومة بالاشارة والسي سي كيو 5- مننسى اندوس ابلاي لعبتنه هنا اخوان انتبهوا وياية 1- نروح على Advanced 2- ألـ H.wٌ Retrise نسوي قيمته 15 اللي هي اعلى شي راح تسألون بشنو اتفيد؟؟؟؟؟ هالاوبشن ينطي امر لكارت البث انو يرسل اشارته كحد اقصى 15 مرة مالكف استلام يفصل جهاز استلام المشترك بصورة اوضح اتفيد وية جماعة الاشارات الضعيفة لأن عنده 15 محاولة خلال هالـ 15 محاولة لازم يلكف الجهاز ابو اشارة ضعيفة و هو الديفولت مالته 7 يكون هذا مراح يأثر على اشارة او سي سي كيو و انما مجرد خل نكول ابو الاشارة الضعيفة يخلي مجلب بسكترك الى حد ما تشوفله انته حل اتمنى وضحت هالنقطة 3- بخانه الـ Adaptine Noise Immuntiyنختار هالخيار Ap and client mode هذا الخيار راح يصفي الاشارة النه و يقلل نوعا ما من النويز و بالتالي يرفع السي سي كيو 4- مننسى ندوس ابلاي هالطريقة اغلبنه يعرفهة بس كلت هم خل اشرحهة للتوضيح و هو تغيير الباسورد للمايكروتك مع كل الاسف اكو هواية منظومات داخل عليهة و الكه مالبيهة باسورد يعني يجينه فطحل شوية يسوي الف مشكلة و مشكلة لهذا كلت خل انزل هالتوضيح 1- نروح على System 2- من الثائمة نختار password 3- اذا كان جهازك جديد نترك اول خانه فارغة و اذاحبيت اتبدل باسوردك تكتب باسوردك القديم 4- نكتب الباسورد الجديد مالتنه 5- نعيد كتابة الباسورد الجديد 6- ندوس على Change و الصورة ادناه تبين النتيجة النهائية و هذا بث اومني مع راوتر بورد 433 و XR5 600 ملي واط شوف السي سي كيو و شوفوا الاشارات شلونهة اتمنى ما طولت عليكم و مللتكم بالشرح و منتظر ارائكم و مقترحاتكم و تصليح لأي غلط او سهو بالاعدادات